วิธีอื่นๆ ใช้ครีมล้างสีผม ล้างสีด้วยแชมพู ล้างสีด้วยวิตามินซี
ถ้าไม่มั่นใจว่าจะจัดการกับสีผมของตัวเองได้เองที่บ้าน ก็ไปร้านทำผม ปรึกษาช่างมืออาชีพจะดีกว่า เพราะช่างทำสีผมตามร้าน จะมีความรู้เรื่องดูแลและบำรุงผมดีกว่าแน่นอน ไม่ทำให้ผมแห้งเสียหลังล้างสีผม แถมช่างจะบอกได้ว่าสภาพผมคุณเป็นแบบไหน จะมีปัญหาอะไรไหมหลังล้างสีผม และเลือกผลิตภัณฑ์ล้างสีและย้อมสีให้ผมออกมาตามต้องการ โดยเสียหายน้อยที่สุด แน่นอนว่าการล้างสีหรือย้อมผมที่ร้าน แพงกว่าทำเองแน่นอน เพราะงั้นให้ศึกษาและเลือกร้านดีๆ ปกติจะคิดราคาแยกกัน 2 ขั้นตอน คือขั้นตอนการล้างสีผมเก่า และขั้นตอนการย้อมสีผมใหม่ ถ้าอยากทำผมตามร้าน แต่ในราคาย่อมเยากว่า ลองสอบถามตามโรงเรียนสอนทำผมแถวบ้านดู อาจจะมีบริการทำสีในราคาที่ถูกกว่า เพราะเป็นโอกาสให้นักเรียนได้ฝึกฝีมือ รับรองออกมาดีกว่าทำเองแน่นอน แต่ก็แน่นอนว่าระดับนักเรียนจะยังไม่โปรเท่าช่างทำผมมืออาชีพ ยังไงก็สอบถามรายละเอียดและตกลงกันให้ดีก่อนตัดสินใจ  อย่างที่บอกว่าหลักๆ แล้ว ที่ค่าบริการถูกกว่าตามร้าน เพราะคุณจะเป็นเหมือนนางแบบผมให้นักเรียนได้ฝึกฝีมือ จัดเวลาให้ดี เลือกวันที่ว่างๆ เพราะมักจะต้องใช้เวลา 2 - 3 ชั่วโมง ถ้าสารพัดวิธีที่ว่ามาไม่ได้ผล หรือสีไม่ตรงใจ ก็มีทางเลือกสุดท้าย คือรอจนสีดำหลุดลอกไปเอง จนย้อมสีน้ำตาลได้ตามที่ตั้งใจ อาจจะต้องรอนานหน่อย แต่ก็เป็นวิธีที่เห็นผลแน่นอน จะสระผมด้วยแชมพูที่ไม่แนะนำสำหรับผมทำสีเรื่อยๆ ก็ได้ แบบนั้นสีก็จะหลุดเร็วขึ้น พอสีจางลงพอสมควร ก็ย้อมเป็นสีน้ำตาลเฉดที่ต้องการได้เลย อันนี้แล้วแต่ว่าใช้สีชั่วคราวหรือกึ่งถาวร เพราะกว่าสีเก่าจะหลุด ก็ใช้เวลาตั้งแต่ไม่กี่อาทิตย์ ไปจนถึงเป็นเดือนๆ เดี๋ยวนี้มีผลิตภัณฑ์ล้างสีผมให้เลือกมากขึ้น บางอันก็เอาไว้กัดสีผมให้อ่อนลง บางอันก็เอาล้างสีไปเลย ให้เลือกผลิตภัณฑ์ที่ชอบ หรือผลิตภัณฑ์ที่ตรงตามความต้องการที่สุด  ผลิตภัณฑ์ล้างสีผมบางตัวจะมี peroxide เช่น L'Oreal Color Zap แต่บางตัวก็มีน้ำยากัดสีผม เช่น Effasol หรือจะใช้ชุดอุปกรณ์ล้างสีผมก็ได้ เช่น ของ Pravana ย้ำว่าผลิตภัณฑ์ล้างสีผม ไม่ได้ช่วยให้ผมกลับคืนสีธรรมชาติ หลังจากใช้เสร็จ ผมจะออกมาเป็นสีส้มหรือทองออกเหลืองแทน ผลิตภัณฑ์ล้างสีผมจะมี 2 อย่างที่ต้องเอามาผสมกัน คือที่เป็นผง กับน้ำยา activator ถ้าจะล้างสีดำ ให้ผสม 2 อย่างนี้เข้าด้วยกัน พอผสมกันจนเป็นเนื้อเดียว ให้ลงผลิตภัณฑ์ที่ผมได้เลย โดยลงให้ชุ่มทั่วผม จากนั้นใช้หมวกอาบน้ำคลุมผม แล้วทิ้งไว้ 15 - 60 นาที  ถ้าเป็นคนผมยาวหรือผมหนา อาจจะต้องใช้ผลิตภัณฑ์มากกว่า 1 กล่อง อย่างที่บอกว่าบางตัวผสม peroxide ด้วย เพราะงั้นน้ำยาจะกลิ่นฉุน แสบจมูกหน่อย ก็ต้องระบายอากาศในห้องน้ำดีๆ และสวมเสื้อผ้าเก่าที่เลอะได้ไม่เป็นไร ต้องผสมแชมพูหรือครีมล้างสีผมตามคำแนะนำในคู่มือเป๊ะๆ พอรอจนครบตามเวลา ให้ล้างผลิตภัณฑ์ออกจากผม พอล้างผลิตภัณฑ์ออกหมดแล้ว ให้ใช้ครีมนวดแบบเข้มข้น เพื่อลดผมเสียจาก peroxide สุดท้ายล้างครีมนวดแล้วปล่อยให้ผมแห้ง เท่านี้สีผมก็น่าจะอ่อนลงจนย้อมสีน้ำตาลเฉดที่ชอบต่อได้แล้ว  ถ้าใช้ครั้งเดียวแล้วสีดำยังไม่หลุดลอกเท่าที่คิด ก็ต้องทำซ้ำตามขั้นตอน บางผลิตภัณฑ์ล้างสีผมนั้นปลอดภัย ใช้ได้ถึง 3 ครั้งในวันเดียว แต่ก็ต้องทำตามคู่มือในกล่องอย่างเคร่งครัด ว่าใช้ได้กี่ครั้งกันแน่ ใช้ผลิตภัณฑ์อย่างระวัง เพราะถึงสารเคมีที่ผสมจะไม่แรงเท่าน้ำยากัดสีผม แต่ก็อาจส่งผลเสียต่อผมได้ ถ้าตอนแรกผมแห้งเสีย ขาดง่ายอยู่แล้ว ก็ต้องลงครีมนวดก่อนล้างสีผม มีแชมพู 2 ประเภทด้วยกัน ที่ใช้ล้างสีผมเก่าได้ อย่าง clarifying shampoo ก็เต็มไปด้วยส่วนผสมสำหรับกัดสีผม และแชมพูขจัดรังแคก็ช่วยได้ในแบบเดียวกัน แชมพูพวกนี้จะไปละลายสีจากผม ทำให้ผมกลับคืนสู่สีเดิม หรือจะใช้ครีมนวดที่ไม่แนะนำให้ใช้กับผมทำสีก็ได้ ไม่ได้แปลว่าใช้แล้วทำร้ายผม แค่ไม่คงสีย้อม ทำให้สีที่ย้อมไว้หลุดลอกได้ง่ายขึ้น ย้ำว่าต้องเลือกแชมพูที่ "ไม่แนะนำ" ให้คนทำสีผมใช้ เช่น Suave Daily Clarifying Shampoo เพราะเราต้องการให้สีผมหลุดลอก ไม่ได้ต้องการถนอมสีผมให้ติดทนนาน นั่งในห้องน้ำ พันผ้ารอบคอ ราดน้ำใส่ผมให้เปียก โดยใช้น้ำร้อนที่สุดเท่าที่ทนได้ เพื่อให้เกล็ดผมเปิด นวดแชมพูให้ทั่วผม ขยี้จากหนังศีรษะจรดปลาย ให้แน่ใจว่าแชมพูทั่วถึง สีจะได้หลุดสม่ำเสมอกัน ระหว่างสระผม ขยี้ผม ให้กำจัดฟองส่วนเกินด้วย  ฟองหนาที่เห็น จะช่วยให้สีดำลอกออกมา แต่ระวังอย่าให้ไหลเข้าตา สระผมให้ทั่วถึงในขั้นตอนนี้ เพื่อให้ผมชุ่มแชมพูแล้วดึงสีย้อมออกมามากที่สุด พอผมชุ่มแชมพูแล้ว ให้ใส่หมวกอาบน้ำหรือครอบถุงพลาสติก จากนั้นเอาไดร์เป่าผมมาเป่าให้ร้อนทั่วถึงกัน ระวังอย่าให้หมวกพลาสติกละลายระหว่างเป่าผม พอเป่าเสร็จจนร้อนทั่วทั้งหัวแล้ว ก็ทิ้งแชมพูไว้แบบนั้น 15 - 20 นาที  ถ้ามี heated dryer หรือที่เป่าผมครอบหัว เหมือนตามร้าน ก็ครอบหัวแล้วนั่งเป่าผมไปได้เลย ถ้าผมยาวพอ อาจจะต้องแบ่งช่อแล้วติดกิ๊บขึ้นไป จะได้ใช้หมวกอาบน้ำคลุมผมได้ พอครบ 20 นาทีแล้ว ให้สระผมให้สะอาด โดยใช้แชมพูแค่เล็กน้อย ขยี้ให้ทั่วผมแล้วล้างออก ทำแบบนี้ 2 ครั้งด้วยกัน เพื่อกำจัดโมเลกุลสีส่วนเกินที่หลุดลอกตอนสระผมและไดร์ผม ระหว่างการสระแต่ละครั้งไม่ต้องไดร์ผมหรือทิ้งช่วง ลงครีมนวดให้ทั่วหัว ตั้งแต่รากจรดปลายผม จากนั้นใช้ไดร์เป่าผมให้ทั่วอีกรอบ ทิ้งครีมนวดไว้ 25 - 30 นาที จากนั้นล้างออกให้สะอาดด้วยน้ำเย็น เพื่อปิดเกล็ดผม ช่วยกักเก็บความชุ่มชื้น ห้ามข้ามขั้นตอนนี้เด็ดขาด แชมพูจะทำให้ผมเสียน้ำมันตามธรรมชาติ ทำให้ผมแห้งเสีย เปราะขาดง่าย ถ้าลงครีมนวดตามทันที จะช่วยซ่อมแซมผมที่เสียหลังล้างสีได้ พอล้างสีผมครั้งแรกเสร็จแล้ว ผมจะสีอ่อนลงอย่างเห็นได้ชัด ไม่ค่อยเหลือสีดำติด บางคนก็จะเริ่มเห็นสีผมตามธรรมชาติก่อนย้อมด้วย ส่วนมากสีดำจะยังไม่หลุดลอกหมดในครั้งแรกที่ล้างสี เพราะงั้นต้องทำซ้ำ พอได้สีผมที่ต้องการแล้ว ค่อยย้อมเป็นสีน้ำตาลตามต้องการ  ให้พักผมสัก 1 - 2 วันหรือนานกว่านั้นด้วย ระหว่างล้างสีผมแต่ละครั้ง  วิธีนี้ใช้กัดสีผมที่ดำเข้มตามธรรมชาติไม่ได้ แชมพูจะล้างเฉพาะสีจากยาย้อมผมเท่านั้น วิธีนี้ ที่ต้องใช้คือวิตามินซี จะแบบเม็ด แคปซูล หรือผงก็ได้ นอกจากนี้ก็ต้องใช้แชมพูที่ชอบ หวี ผ้าขนหนู และหมวกอาบน้ำ ถ้ามีวิตามินซีแบบแคปซูล ให้แกะเอาผงวิตามินซีข้างใน ถ้าเป็นแบบเม็ด ให้บดเป็นผงก่อน จะใช้มือ ที่บด หรือเครื่องปั่นก็ได้ ต้องผสมวิตามินซีกับแชมพูที่ใช้ โดยตวงวิตามินซี 1 ช้อนโต๊ะใส่ชามที่ไม่ใช่โลหะ แล้วใส่แชมพู 2 ช้อนโต๊ะ ผสมให้เข้ากัน จนเป็น paste เหนียวข้น ถ้า paste เหลวไป ให้เพิ่มวิตามินซีจนเหนียวข้นขึ้น ถ้าปกติผมยาวหรือหนา ให้เพิ่มสูตรเป็น 2 - 3 เท่า เพราะต้องพอกส่วนผสมให้ชุ่มทั่วผม นั่งในห้องน้ำ ใช้ผ้าเช็ดหัวหรือเช็ดตัวคลุมไหล่และคอ ราดน้ำอุ่นให้ผมเปียก แล้วบีบพอหมาด จากนั้นลง paste แล้วเริ่มขยี้จากรากจรดปลาย ใช้หวีสางช่วยให้ paste เคลือบทั่วทั้งเส้นผม พอแน่ใจแล้วว่าพอกทั่วผมแล้ว ให้สวมหมวกอาบน้ำ แล้วนั่งรอ 1 ชั่วโมง ถ้าผมยาว ให้ติดกิ๊บขึ้นไว้ก่อนสวมหมวกอาบน้ำ ผมจะได้ไม่ลุ่ยลงมา พอ 1 ชั่วโมงผ่านไป ให้ล้างผมจนสะอาด ไม่เหลือผลิตภัณฑ์ล้างสีผม จากนั้นรอจนผมแห้ง ค่อยลงครีมนวดสูตรเข้มข้น เพื่อบำรุงให้ผมที่อาจแห้งเสียไประหว่างล้างสีผม กลับมานุ่มชุ่มชื้น ถ้ายังมีสีดำติด ให้ทำซ้ำตามขั้นตอนในอีก 2 - 3 วันต่อมา พอไม่เหลือสีดำแล้ว ก็ย้อมเป็นสีน้ำตาลเฉดที่ต้องการได้เลย ต้องให้เวลาผมได้พักและฟื้นฟูสภาพบ้าง ค่อยล้างสีผมใหม่ เพราะกรดในวิตามินซีจะทำให้ผมเสียได้ ให้ทิ้งช่วงสักพักจนผมกลับมามีน้ำมันตามธรรมชาติ แล้วค่อยทำตามขั้นตอนต่อไป
ไปร้านทำผม. ใช้บริการของนักเรียนเสริมสวย. อดใจรอ. เลือกผลิตภัณฑ์ล้างสีผม. ลงผลิตภัณฑ์ล้างสีผม. ล้างผมแล้วลงครีมนวด. เลือกผลิตภัณฑ์ที่เหมาะสม. สระผม. ใช้ความร้อน. สระผมแล้วทำซ้ำ. ลงครีมนวดแล้วเป่าผม. ทำซ้ำ. เตรียมวัตถุดิบและอุปกรณ์. ผสมให้เป็น paste เหนียวข้น. ขยี้ให้ทั่ว. ล้างผม ลงครีมนวด แล้วทำซ้ำ.
https://www.wikihow.com/Dye-Your-Hair-Brown-After-It-Has-Been-Dyed-Black https://www.wikihow.com/Dye-Your-Hair-Brown-After-It-Has-Been-Dyed-Black https://www.wikihow.com/Dye-Your-Hair-Brown-After-It-Has-Been-Dyed-Black https://www.wikihow.com/Dye-Your-Hair-Brown-After-It-Has-Been-Dyed-Black
Knowing Other Options Removing the Dye with Color Removing Creams Removing the Dye with Shampoos Removing the Dye with Vitamin C